Publisert onsdag 29. mai 2019 - 20:32 Sist oppdatert onsdag 29. mai 2019 - 20:34
-- Vi har tilpasset organisasjonen. Det tar tid å utvikle et marked, og gjennom 2018 har vi opplevd at interessen har vært høy. Vi gjør dette for å være fleksible og robuste, og få den tiden vi trenger for å levere på ambisjonene våre, sier Karen Dolva.
-- Har det tatt lenger tid enn du hadde tenkt?
-- Både ja og nei, vi har jo satt oss høye mål hele veien. Tilbakemeldingene er gode og det er stor optimisme. Salget har økt, men det har gått langsommere enn jeg hadde håpet på, sier Dolva.
-- Du sier dere gjør dette for å bli mer robuste, men hvordan kan dere bli det når dere blir færre?
-- Nå har vi to produkter som vi ser at fungerer godt, og vi lærer oss hvordan vi selger dem. Vi må være robuste fordi vi trenger tid. Vi jobber jo som du vet opp mot helsevesenet og utdanningssektoren. Dette er lange prosesser som vi må tåle å stå i.
-- Kunne dere ikke hentet mer kapital for å stå i det?
-- Jeg ønsker å bygge på sunn drift.
-- Så du vil få opp inntektene før dere henter mer kapital?
-- De endelige ambisjonene er ikke redusert, og vi tilpasser for videre vekst. Da er vi bedre rustet for å lykkes.
-- Fordi kostnadsnivået går ned og pengene varer lenger?
-- Blant annet.
-- Dere fortsetter med både Komp og AV1?
-- Fokuset ligger hovedsaklig på AV1, og vi lærer oss hvordan vi skal selge Komp. Folk blir veldig glad i Komp når de får den, og den har fungert veldig godt hos kunder i det offentlige.
-- Har salget av Komp vært under forventningene?
-- Det er ikke lett å forvente noe, siden dette er nytt.
-- Er det noe dere kommer til å gjøre mindre av?
-- Jeg tror ikke vi trenger å finne på noe nytt [produkt] helt ennå.
-- Det er helt vanlig med kontinuerlige justeringer, både i oppstartsselskaper og store selskaper. Endringer må til for å nå målene man ønsker å nå.
-- Vi har et ansvar overfor de mange kundene vi har, og kommer til å ivareta det vi har skapt i Nederland.
-- Situasjonen fremstår som litt dramatisk. Hva gjør dere for å opprettholde engasjementet blant de ansatte nå fremover, de mister jo gode kolleger?
-- Det er overhodet ikke noe hyggelig. Jeg tror alle i No Isolation virkelig tror på saken vi jobber for, brenner for det. Vi må bruke denne driven til å fortsette.
-- Det har vært viktig å få balanse. Å hele tiden emittere kan hjelpe for å få hurtig vekst, men nå trenger vi å knekke koden for å få salg ut av den enorme interessen, sier Agdestein, som også er partner i Idekapital.
-- Vi har tatt vekk en del kompleksitet i organisasjonen, men har vært nøye på at salget fortsatt skal være sterkt, sier Agdestein.
-- Vi trengte tid og handlingsrom for å få til en skalerbar organisasjon. Etterhvert skal vi vokse igjen som bare det, slår han fast.